ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
16 Απριλίου 2024
ΤΕΥΧΟΣ  ΤΡΙΤΟ
Αρ. Φύλλου 1182
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ
ΠΑΝΕΠΙΣΤΗΜΙΟ ΑΘΗΝΩΝ
Αριθμ. 31704/3-4-2024
Προκήρυξη μίας (1) θέσης ΔΕΠ της βαθμίδας του
Καθηγητή του Τμήματος Μαθηματικών της Σχολής Θετικών Επιστημών του Εθνικού και Καπο-
διστριακού Πανεπιστημίου Αθηνών με γνωστικό αντικείμενο «Γεωμετρία» .
Ο Πρύτανης του Εθνικού και Καποδιστριακού Πανεπιστημίου Αθηνών, μετά από εισήγηση της Συνέλευσης
του Τμήματος Μαθηματικών (συν. 19-12-2023), λαμβάνοντας υπόψη την από 29-11-2023 αίτηση εξέλιξης μέ-
λους ΔΕΠ και σύμφωνα με:
1) Το άρθρο 15 παρ. 1 (ιζ), το άρθρο 463 παρ. 4 και το
άρθρο 485 του ν. 4957/2022,
2) τo άρθρο 21 παρ. 2 (ιδ) του ν. 4485/2017 (Α΄114),
3) το άρθρο 19 ν. 4009/2011 (Α΄195),
4) την παρ. 2 του Κεφαλαίου Α΄ του άρθρου 6 του
ν. 2083/1992 (Α΄159) όπως αντικαταστάθηκε με την
παρ. 1 του άρθρου 23 του ν. 3549/2007 (Α΄69),
5) τα άρθρα 15 και 16 του ν. 4589/2019 (Α΄13) καθώς
και του π.δ. 85/2013 (Α΄124),
6) την υπό στοιχεία Φ.122.1/6/14241/Ζ2/27-1-2017
απόφαση του Υπουργού Παιδείας, Έρευνας και Θρησκευμάτων (Β΄ 225) όπως τροποποιήθηκε με το άρθρο
πρώτο της υπό στοιχεία Φ.122,1/86/83263/Ζ2/30-6-2020
όμοιας (Β΄ 2657),
7) την υπό στοιχεία Φ/149466/Ζ2/29-12-23 απόφαση
του Υπουργού Παιδείας, Θρησκευμάτων και Αθλητισμού
(Β΄ 7603),
8) το π.δ. 134/1999 (Α΄132),
Προκηρύσσει (ανοιχτή προκήρυξη) την πλήρωση μίας
(1) θέσεως μέλους ΔΕΠ, ως εξής:
ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ
ΣΧΟΛΗ ΘΕΤΙΚΩΝ ΕΠΙΣΤΗΜΩΝ
ΤΜΗΜΑ ΜΑΘΗΜΑΤΙΚΩΝ
ΤΟΜΕΑΣ ΑΛΓΕΒΡΑΣ ΚΑΙ ΓΕΩΜΕΤΡΙΑΣ
- Μία (1) θέση ΔΕΠ της βαθμίδας του Καθηγητή με
γνωστικό αντικείμενο «Γεωμετρία».
ΣΥΝΟΠΤΙΚΗ ΠΕΡΙΓΡΑΦΗ:
Το γνωστικό αντικείμενο εμπίπτει στην επιστήμη των
Μαθηματικών. Περιλαμβάνει πολλές αναγνωρισμένες
ειδικότητες, όπως «Διαφορική Γεωμετρία», «Διαφορική
Τοπολογία», «Γεωμετρία Riemann», «Προβολική Γεωμετρία», «Διαφορική Τοπολογία», «Γεωμετρικές Ροές»,
«Δυναμικά Συστήματα», «Συμπλεκτική Γεωμετρία», «Γεωμετρία Poisson», Μη- Μεταθετική Γεωμετρία», «Ολική
Ανάλυση», «Γεωμετρική Θεωρία Αναπαραστάσεων»,
«Ομάδες Γεωμετρικών Μετασχηματισμών» και διαχέεται
σε άλλους κλάδους των Μαθηματικών και της Φυσικής,
όπως «Αλγεβρική Τοπολογία», «Φασματική Θεωρία» και
«Μαθηματική Φυσική».
Όσοι επιθυμούν να συμμετάσχουν ως υποψήφιοι
στη διαδικασία εκλογής σε προκηρυχθείσα θέση ΔΕΠ
(Επίκουρου Καθηγητή, Αναπληρωτή Καθηγητή και
Καθηγητή), οφείλουν να έχουν εγγραφεί ηλεκτρονικά
στο πληροφοριακό σύστημα ΑΠΕΛΛΑ (διαδικτυακή
διεύθυνση https://apella.minedu.gov.gr,) με τη διαδικασία που προβλέπεται στο άρθρο 3 παρ. 1 της υπό
στοιχεία Φ. 122.1/6/14241/Ζ2/27-1-2017 (Β΄ 225) όπως
αντικαταστάθηκε με το άρθρο πρώτο της υπό στοιχεία
Φ.122.1/86/83263/Ζ2/30-6-2020 (Β΄ 2657) όμοιας.
Α. Όσοι επιθυμούν να υποβάλουν αίτηση υποψηφιότητας για την εκλογή σε προκηρυχθείσα θέση ΔΕΠ (Επίκου-
ρου Καθηγητή, Αναπληρωτή Καθηγητή και Καθηγητή)
υποβάλλουν ηλεκτρονικά στο πληροφοριακό σύστημα
ΑΠΕΛΛΑ (διαδικτυακή διεύθυνση https://apella.minedu.
gov.gr,) μέσα σε αποκλειστική προθεσμία δύο (2) μηνών
από την ημερομηνία του εγγράφου της ανακοίνωσης της
δημοσίευσης της προκήρυξης στον Ημερήσιο Τύπο, την
αίτηση υποψηφιότητας μαζί με όλα τα αναγκαία για την
κρίση δικαιολογητικά:
1. Βιογραφικό σημείωμα.
2. Αντίγραφο των πτυχίων και των τίτλων σπουδών
τους. Αν οι τίτλοι σπουδών έχουν χορηγηθεί από Α.Ε.Ι.
εξωτερικού θα πρέπει να υποβληθούν και οι σχετικές
βεβαιώσεις ισοτιμίας από τον ΔΟΑΤΑΠ ή αντίγραφο της
αίτησης για αναγνώριση της ισοτιμίας.
3. Διδακτορική Διατριβή, επιστημονικές δημοσιεύσεις
και αναλυτικό υπόμνημα αυτών.
4. Όλα τα απαραίτητα δικαιολογητικά, τα οποία πιστοποιούν τα προβλεπόμενα στο άρθρο 9 παρ. 1 του
ν. 4521/2018 (Α΄ 38) προσόντα εκλογής, καθώς και κάθε
άλλο δικαιολογητικό που κρίνουν αναγκαίο οι υποψήφιοι.
Οι πολίτες κρατών-μελών της Ε.Ε. οφείλουν να υποβάλουν, εκτός των πιο πάνω δικαιολογητικών και πτυχίο ή
μεταπτυχιακό τίτλο σπουδών Ελληνικού Α.Ε.Ι. ή απολυVARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 1182/16.04.2024
τήριο Ελληνικού Λυκείου ή εξαταξίου Γυμνασίου ή πιστοποιητικό ελληνομάθειας Γ1 επιπέδου από το Κέντρο
Ελληνικής Γλώσσας, από το οποίο θα αποδεικνύεται η
πλήρης γνώση και άνετη χρήση της Ελληνικής γλώσσας.
- Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών - μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους, την
ιθαγένεια του οποίου έχει ο υποψήφιος.
- Το αντίγραφο Ποινικού Μητρώου και το πιστοποιητικό στρατολογικής κατάστασης τύπου Α΄ θα αναζητηθούν
αυτεπαγγέλτως από την υπηρεσία που θα προβεί στην
έκδοση της τελικής πράξης διορισμού. Το κώλυμα της μη
εκπλήρωσης των στρατιωτικών υποχρεώσεων δεν ισχύει
για πολίτες κράτους - μέλους της Ευρωπαϊκής Ένωσης,
στο οποίο δεν προβλέπεται όμοιο κώλυμα διορισμού.
- Οι γνωματεύσεις (α) παθολόγου ή γενικού ιατρού
και (β) ψυχιάτρου, είτε του δημοσίου είτε ιδιωτών, υποβάλλονται από τους υποψηφίους στην υπηρεσία που
θα προβεί στην έκδοση της τελικής πράξης διορισμού.
Β. Όσοι επιθυμούν να υποβάλουν αίτηση εξέλιξης σε
θέση Επίκουρου Καθηγητή, Αναπληρωτή Καθηγητή ή
Καθηγητή υποβάλλουν ηλεκτρονικά την αίτησή τους
και καταχωρίζουν τα παραπάνω δικαιολογητικά, εφόσον
αυτά δεν έχουν ήδη καταχωρισθεί κατά την εγγραφή
τους στο Γενικό Μητρώο (άρθρου 3 της υπό στοιχεία Φ.
122.1/6/14241/Ζ2/27-1-2017 υπουργικής απόφασηςΒ΄ 225) και δε χρήζουν επικαιροποίησης.
Οι αιτήσεις υποψηφιότητας και τα απαιτούμενα δικαιολογητικά (περιπτώσεις Α και Β) υποβάλλονται αποκλει-
στικά και μόνο ηλεκτρονικά μέσω του πληροφοριακού
συστήματος ΑΠΕΛΛΑ. Η μη υποβολή της αίτησης υποψηφιότητας καθώς και των απαιτούμενων για την κρίση
δικαιολογητικών εντός της ταχθείσης από την προκήρυξη προθεσμίας, συνιστά λόγο απαραδέκτου της αίτησης.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (Ειδικός Φορέας 1020-905 Ομάδα ΑΛΕ 21).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ
Ι
ΠΑΝΕΠΙΣΤΗΜΙΟ ΚΡΗΤΗΣ
Αριθμ. 6883
Προκήρυξη για την πλήρωση μίας (1) κενής
θέσης Διδακτικού Ερευνητικού Προσωπικού
(Δ.Ε.Π.) της βαθμίδας του Επίκουρου Καθηγητή
επί θητεία στο Παιδαγωγικό Τμήμα Δημοτικής
Εκπαίδευσης της Σχολής Επιστημών Αγωγής του
Πανεπιστημίου Κρήτης, στον Τομέα Θετικών Επιστημών και στο γνωστικό αντικείμενο «Διδακτι-
κή των Μαθηματικών».
Ο Πρύτανης του Πανεπιστημίου Κρήτης λαμβάνοντας
υπόψη την πρόταση της Συνέλευσης του Παιδαγωγικού Τμήματος Δημοτικής Εκπαίδευσης (αρ. συνεδρίας
584/20-3-2024) και σύμφωνα με:
1) Τα άρθρα 16 παρ. 1 και 19 του ν. 4009/2011 (Α΄ 195),
2) των παρ. 9 και 10 του άρθρου τέταρτου του ν. 4405/
2016 (Α΄ 129),
3) το άρθρο 30 του ν. 4452/2017 (Α΄ 7),
4) το άρθρο 23 παρ. 1 του ν. 3549/2007 (Α΄ 69),
5) τα άρθρα 15 παρ. 15 εδάφιο ζ, 21 παρ. 2 εδάφιο ιδ
και 84 παρ. 9 και 10 του ν. 4485/2017 (Α΄ 114),
6) το π.δ. 134/1999,
7) την υπό στοιχεία Φ. 122.1/6/14241/Ζ2/27-01-2017
(Β’ 225) απόφαση του Υπουργού Παιδείας, Θρησκευμάτων και Αθλητισμού, όπως τροποποιήθηκε με την υπό
στοιχεία Φ.122.1/86/83263/Ζ2/30.06.2020 (Β’  2657)
όμοια απόφαση,
8) την υπό στοιχεία Φ/148861/Ζ2/28-12-2023 απόφαση του Υπουργού Παιδείας, Θρησκευμάτων και Αθλητι-
σμού «Κατανομή θέσεων για την πρόσληψη μελών ΔΕΠ
στα Πανεπιστήμια για το έτος 2024» (ΑΔΑ: 9ΙΝΑ46ΝΚΠΔΜΕΩ) με την οποία κατανεμήθηκαν στο Πανεπιστήμιο
Κρήτης δέκα (10) θέσεις Δ.Ε.Π.,
9) την υπ’ αρ. 510/18-1-2024 απόφαση της Συγκλήτου
του Πανεπιστημίου Κρήτης, περί κατανομής των παραπάνω θέσεων, στα Ακαδημαϊκά Τμήματα,
10) τα άρθρα 144 και 463 παρ. 4 του ν. 4957/2022 (Α΄
141).
Αποφάσισε την προκήρυξη (ανοικτή προκήρυξη) για
την πλήρωση μιας (1) κενής θέσης Δ.Ε.Π., ως εξής:
ΠΑΝΕΠΙΣΤΗΜΙΟ ΚΡΗΤΗΣ
ΣΧΟΛΗ ΕΠΙΣΤΗΜΩΝ ΑΓΩΓΗΣ
ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ
ΤΟΜΕΑΣ ΘΕΤΙΚΩΝ ΕΠΙΣΤΗΜΩΝ
Μια (1) κενή θέση Δ.Ε.Π. στη βαθμίδα του Επίκουρου
Καθηγητή επί θητεία και στο γνωστικό αντικείμενο «Διδακτική των Μαθηματικών».
Περιγραφή γνωστικού αντικειμένου: Η «Διδακτική των
Μαθηματικών» αφορά στην μελέτη των ζητημάτων που
σχετίζονται με την διδασκαλία και μάθηση των Μαθηματικών. Εξετάζει τη δυνατότητα ανάπτυξης κατάλλη-
λων περιβαλλόντων διδασκαλίας και μάθησης μέσω
του διδακτικού μετασχηματισμού της επιστημονικής
μαθηματικής γνώσης σε διδακτέα γνώση στις διάφορες εκπαιδευτικές βαθμίδες, λαμβάνοντας υπόψη και τα
σημειωτικά ζητήματα που αφορούν στην μάθηση των
Μαθηματικών. Δίνει ιδιαίτερη έμφαση στο σχεδιασμό,
την ανάπτυξη και την αξιολόγηση διδακτικών σεναρίων
για τη διδασκαλία και μάθηση θεμάτων που εντάσσονται στα Μαθηματικά ως αυτοτελής επιστήμη, καθώς
επίσης και θεμάτων που αφορούν στην σχέση των Μαθηματικών με τις άλλες επιστήμες, την τεχνολογία, την
φιλοσοφία, τις τέχνες, και την καθημερινή ζωή, λαμβάνοντας υπόψη τόσο την ιστορική εξέλιξη, όσο και την
ηλικία, τον προσανατολισμό των σπουδών, το επίπεδο
μαθηματικής ωριμότητας, την προϋπάρχουσα βιωματική
εμπειρία των διδασκομένων, καθώς και την κοινωνική
δυναμική που αναπτύσσεται εντός της ομάδας των διδασκομένων. Επίσης, στην κατεύθυνση αυτή, εξετάζει και
αναπτύσσει μεθόδους και πρακτικές που αφορούν στην
εκπαίδευση φοιτητών-μελλοντικών εκπαιδευτικών αλλά
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 1182/16.04.2024
και εν ενεργεία εκπαιδευτικών για ζητήματα διδασκαλίας
και μάθησης των Μαθηματικών.
Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας τους στο πληρο-
φοριακό σύστημα «ΑΠΕΛΛΑ» (https://apella.minedu.
gov.gr) μέσα σε αποκλειστική προθεσμία δυο (2) μηνών
από την ημερομηνία του εγγράφου της ανακοίνωσης
της δημοσίευσης της Προκήρυξης αυτής στον Ημερήσιο Τύπο μαζί με όλα τα αναγκαία για την κρίση δικαι-
ολογητικά.
Μαζί με την αίτηση πρέπει να υποβάλουν:
1) Αντίγραφο των πτυχίων και των τίτλων σπουδών. Αν
οι τίτλοι σπουδών έχουν χορηγηθεί από Α.Ε.Ι. του εξωτερικού, ακολουθείται η διαδικασία του άρθρου 304 παρ. 4
του ν. 4957/2022 (Α΄ 141).
2) Βιογραφικό Σημείωμα.
3) Αναλυτικό υπόμνημα για τα υποβαλλόμενα πρωτότυπα επιστημονικά δημοσιεύματα.
4) Διδακτορική Διατριβή και άλλα επιστημονικά δημοσιεύματα.
5) Αντίγραφο αστυνομικής ταυτότητας ή διαβατηρίου.
6) Κάθε άλλο δικαιολογητικό ή έγγραφο κρίνει αναγκαίο ο/η κάθε υποψήφιος/α.
- Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών - μελών της Ευρωπαϊκής ‘Ένωσης, υποβάλλεται
πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
- Το αντίγραφο ποινικού Μητρώου δικαστικής χρήσης και το πιστοποιητικό στρατολογικής κατάστασης
τύπου Α, θα αναζητηθούν αυτεπαγγέλτως από την υπηρεσία που θα προβεί στην έκδοση της τελικής πράξης
διορισμού. Με υπεύθυνη δήλωση του ν. 1599/1986 οι
υποψήφιοι, δεσμεύονται ότι θα έχουν εκπληρώσει τις
στρατιωτικές τους υποχρεώσεις ή θα έχουν απαλλαγεί νόμιμα από αυτές πριν την έκδοση της Πρυτανικής
Πράξης διορισμού τους. Το κώλυμα της μη εκπλήρωσης
των στρατιωτικών υποχρεώσεων δεν ισχύει για πολίτες
κράτους - μέλους της Ευρωπαϊκής ‘Ένωσης, στο οποίο
δεν προβλέπεται όμοιο κώλυμα διορισμού.
Οι ανωτέρω πολίτες οφείλουν να υποβάλουν, εκτός
των πιο πάνω δικαιολογητικών και πτυχίο ή μεταπτυχιακό
τίτλο σπουδών Ελληνικού Α.Ε.Ι. ή απολυτήριο Ελληνικού
Λυκείου ή εξαταξίου Γυμνασίου ή πιστοποιητικό ελληνομάθειας Γ1 επιπέδου από το Κέντρο Ελληνικής Γλώσσας,
από το οποίο θα αποδεικνύεται η πλήρης γνώση και άνετη χρήση της Ελληνικής γλώσσας.
Ο/Η υποψήφιος/α που θα επιλεγεί για τη συγκεκριμένη θέση, υποχρεούται να καταθέσει Πιστοποίηση
Υγείας για διορισμό, με προσκόμιση σχετικών ιατρικών
πιστοποιητικών κατόπιν παραπεμπτικού εγγράφου του
Πανεπιστημίου Κρήτης που θα προβεί στην έκδοση της
τελικής πράξης διορισμού.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (ΑΛΕ 2120101005 και ΑΛΕ 2190201099 του
ΕΦ 1020-905).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Ρέθυμνο, 1 Απριλίου 2024
Ο Πρύτανης
ΓΕΩΡΓΙΟΣ ΚΟΝΤΑΚΗΣ
Ι
ΠΟΛΥΤΕΧΝΕΙΟ ΚΡΗΤΗΣ
Αριθμ. 2690
Προκήρυξη μίας (1) κενής θέσης μέλους Δ.Ε.Π.
στη βαθμίδα του Επίκουρου Καθηγητή επί θητεία στη Σχολή Αρχιτεκτόνων Μηχανικών του
Πολυτεχνείου Κρήτης στο γνωστικό αντικείμενο «Αρχιτεκτονικός Σχεδιασμός και Αρχιτεκτο-
νική Τοπίου» .
Ο Πρύτανης του Πολυτεχνείου Κρήτης, κατόπιν σχετικής εισήγησης της 11ης/27.04.2024 συνεδρίασης της
Συνέλευσης της Σχολής Αρχιτεκτόνων Μηχανικών (ΑΡΧ.
ΜΗΧ.) και της απόφασης της 1ης/27.03.2024 συνεδρίασης
της Κοσμητείας της Σχολής ΑΡΧ.ΜΗΧ. και έχοντας υπόψη:
1. Του ν. 545/1977 «Περί συστάσεως Τεχνολογικού Πανεπιστημίου υπό την επωνυμία Πολυτεχνείο Κρήτης και
άλλων τινών διατάξεων» (Α΄ 46).
2. Την υπ’ αρ. 1163/05.11.2022 (Υ.Ο.Δ.Δ. 1/2023) διαπιστωτική πράξη του Πρύτανη συγκρότησης του
Συμβουλίου Διοίκησης του Πολυτεχνείου Κρήτης.
3. Την υπ’ αρ. 2018/03.01.2023 (Υ.Ο.Δ.Δ. 2) διαπιστωτική πράξη του Πρύτανη του Πολυτεχνείου Κρήτης,
περί εκλογής Πρύτανη και ορισμός τεσσάρων (4) Αντιπρυτάνεων του Πολυτεχνείου Κρήτης, με θητεία έως
31.08.2026.
4. Το άρθρο 15, την παρ. 3 του άρθρου 463 και το άρθρο 485 του ν. 4957/2022 (Α΄ 141).
5. Το άρθρο 24 παρ. 3 του ν. 5057/2023 (Α΄ 164).
6. Το άρθρο 304 παρ. 4 του ν. 4957/2022 (Α΄ 141).
7. Τα άρθρα 16, 18, 19 και 20 του ν. 4009/2011 (Α΄ 195),
ως ισχύουν.
8. Το άρθρο 80, παρ. 22, περ. α του ν. 4009/2011
(Α΄ 195) ως ισχύει.
9. Το άρθρο 7 του ν. 4210/2013 (Α΄ 254) ως ισχύει.
10. Το άρθρο 84 παρ. 10 του ν. 4485/2017 (Α΄ 114) ως
ισχύει.
11. Το άρθρο 23, παρ. 1 του ν. 3549/2007 (Α΄ 69) ως
ισχύει.
12. Το άρθρο 141 του ν. 4957/2022 (Α΄ 141) ως ισχύει.
13. Το π.δ. 134/1999 (Α΄ 132).
14. Τον ν. 2431/1996 «Διορισμός ή πρόσληψη πολιτών της Ευρωπαϊκής Ένωσης στη Δημόσια Διοίκηση»
(Α΄ 175).
15. Την υπό στοιχεία Φ.122.1/6/14241/Ζ2/27.01.2017
(Β’ 225) απόφαση του Υπουργού Παιδείας, Έρευνας και
Θρησκευμάτων, όπως τροποποιήθηκε με την υπό στοιχεία Φ 122.1/86/83263/Ζ2/30.06.2020 (Β’ 2657), με θέμα:
«α) Διαδικασία συγκρότησης των εκλεκτορικών σωμάτων των Α.Ε.Ι., ρύθμιση θεμάτων εκλογής και εξέλιξης
καθηγητών και υπηρετούντων λεκτόρων, ανανέωσης και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 1182/16.04.2024
μονιμοποίησης των επί θητεία επίκουρων καθηγητών,
ελέγχου νομιμότητας των διαδικασιών αυτών και άλλων
θεμάτων σχετικά με την εφαρμογή των διατάξεων του
άρθρου 19 του ν. 4009/2011 (Α΄ 195), όπως ισχύει, και
του άρθρου 4 του ν. 4405/2016 (Α΄ 129). β) Ανάπτυξη και
λειτουργία ηλεκτρονικού συστήματος ολοκληρωμένης
διαχείρισης διαδικασιών εκλογής και εξέλιξης καθηγητών και υπηρετούντων λεκτόρων, ανανέωσης και μονι-
μοποίησης των επί θητεία επίκουρων καθηγητών, καθώς
και κατάρτισης και τήρησης μητρώων εσωτερικών και
εξωτερικών μελών».
16. Την απόφαση της 11ης/27.04.2024 συνεδρίασης
της Συνέλευσης της Σχολής Αρχιτεκτόνων Μηχανικών
(ΑΡΧ.ΜΗΧ.) και την απόφαση της 1ης/27.04.2024 συνεδρίασης της Κοσμητείας της Σχολής ΑΡΧ.ΜΗΧ. απο-
φάσισε την προκήρυξη (ανοικτή προκήρυξη) για την
πλήρωση μιας (1) θέσης Δ.Ε.Π., ως εξής:
Μία (1) κενή θέση μέλους Δ.Ε.Π. στη βαθμίδα του Επίκουρου Καθηγητή επί θητεία στη Σχολή Αρχιτεκτόνων
Μηχανικών του Πολυτεχνείου Κρήτης στο γνωστικό αντικείμενο «Αρχιτεκτονικός Σχεδιασμός και Αρχιτεκτονική
Τοπίου».
Καλούνται οι ενδιαφερόμενοι να υποβάλουν ηλεκτρονικά αίτηση για την υποψηφιότητά τους στο πληροφορι-
ακό σύστημα ΑΠΕΛΛΑ (διαδικτυακή διεύθυνση: https://
apella.minedu.gov.gr) μέσα σε αποκλειστική προθεσμία
δύο (2) μηνών από την ημερομηνία του εγγράφου της
ανακοίνωσης της δημοσίευσης της προκήρυξης αυτής
στον Ημερήσιο Τύπο μαζί με όλα τα αναγκαία για την
κρίση δικαιολογητικά.
Μαζί με την αίτηση τους, πρέπει να υποβάλουν επίσης
ηλεκτρονικά:
1. Αντίγραφα των πτυχίων και των τίτλων σπουδών
τους (αν οι τίτλοι σπουδών έχουν χορηγηθεί από ΑΕΙ
εξωτερικού, θα πρέπει να υποβληθούν και οι σχετικές
βεβαιώσεις ισοτιμίας από τον ΔΟΑΤΑΠ ή αντίγραφο της
αίτησης για αναγνώριση της ισοτιμίας).
2. Βιογραφικό σημείωμα.
3. Επιστημονικά δημοσιεύματα και αναλυτικό υπόμνημα αυτών.
4. Κάθε επιπλέον στοιχείο (πιστοποιητικά προϋπηρεσίας, πιστοποιητικά παροχής διδακτικού έργου, κ.τ.λ.) που
αποδεικνύει τα προσόντα τους, σύμφωνα με τα προβλεπόμενα στο άρθρο 9 του ν. 4521/2018 (Α΄ 38).
5. Διδακτορική Διατριβή.
6. Αντίγραφο δελτίου αστυνομικής ταυτότητας ή διαβατηρίου.
7. Όσοι υποψήφιοι δεν έχουν εκπληρώσει τις στρατιωτικές τους υποχρεώσεις, καλούνται να υποβάλλουν υπεύ-
θυνη δήλωση του ν. 1599/1986, όπου δεσμεύονται ότι
θα έχουν εκπληρώσει τις στρατιωτικές τους υποχρεώσεις
ή θα έχουν απαλλαγεί νόμιμα από αυτές πριν την έκδοση της πρυτανικής πράξης διορισμού τους. Το κώλυμα
της μη εκπλήρωσης των στρατιωτικών υποχρεώσεων
δεν ισχύει για πολίτες κράτους-μέλους της Ευρωπαϊκής
Ένωσης, στο οποίο δεν προβλέπεται όμοιο κώλυμα διορισμού.
8. Πτυχίο, δίπλωμα ή μεταπτυχιακό τίτλο σπουδών
Ελληνικού Α.Ε.Ι. ή απολυτήριο Ελληνικού Λυκείου ή
εξαταξίου Γυμνασίου ή πιστοποιητικό ελληνομάθειας
Γ1 επιπέδου από το Κέντρο Ελληνικής Γλώσσας, από το
οποίο θα αποδεικνύεται η πλήρης γνώση και άνετη χρήση της Ελληνικής γλώσσας.
Οι υποψήφιοι που θα επιλεγούν, θα είναι υποχρεωμένοι να προσκομίσουν ή να μεριμνήσουν για:
1. Πιστοποιητικό Υγείας για διορισμό, κατόπιν παραπεμπτικού εγγράφου της υπηρεσίας του Πολυτεχνείου
Κρήτης που θα προβεί στην έκδοση της τελικής πράξης
διορισμού, με προσκόμιση σχετικών ιατρικών πιστοποιητικών γνωματεύσεων: α) παθολόγου ή γενικού ιατρού
και β) ψυχιάτρου, είτε του δημοσίου είτε ιδιωτών, που
να πιστοποιούν την υγεία του υποψηφίου προκειμένου
να ασκήσουν τα καθήκοντα της αντίστοιχης θέσης. Θα
κατατεθούν από τον υποψήφιο που θα εκλεγεί, πριν την
έκδοση της πρυτανικής πράξης διορισμού τους.
2. Πιστοποιητικό γέννησης, το οποίο θα αναζητηθεί
αυτεπαγγέλτως από την υπηρεσία που θα προβεί στην
έκδοση της τελικής πράξης διορισμού. Προκειμένου για
πολίτες κρατών - μελών της Ευρωπαϊκής Ένωσης υποβάλλεται πιστοποιητικό της αρμόδιας αρχής του κρά-
τους την ιθαγένεια του οποίου έχει ο υποψήφιος.
3. Αντίγραφο ποινικού μητρώου δικαστικής χρήσης
και πιστοποιητικό στρατολογικής κατάστασης τύπου Α΄,
τα οποία θα αναζητηθούν αυτεπαγγέλτως από την υπηρεσία που θα προβεί στην έκδοση της τελικής πράξης
διορισμού.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (ΑΛΕ 2120101005 και ΑΛΕ 2190201099 του
ΕΦ 1020-905).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Χανιά, 4 Απριλίου 2024
Ο Πρύτανης
ΜΙΧΑΗΛ ΖΕΡΒΑΚΗΣ

[Source: 20240301182.pdf | Tokens: 16822]